કુકે પોતાના કેરિયરની શરૂઆત 2006માં ભારતની સામે નાગપુરમાં કરી હતી. તેણે આ મેચમાં સદી ફટકારી હતી. એ સંજોગ જ છે કે, તેના કેરિયરની છેલ્લી ટેસ્ટ પણ તે ભારત સામે જ રમશે. ટેસ્ટ ક્રિકેટમાં સૌથી વધુ રન બનાવવાની યાદીમાં તે હાલ છઠ્ઠા સ્થાને છે. તેનાથી આગળ સચિન તેંદુલકર (15,921), રિકી પોન્ટિંગ (13,378), જેક કાલિસ (13,289), રાહુલ દ્રવિડ (13,288) અને કુમાર સંગાકારા છે. કુકના નામે હાલ 32 ટેસ્ટ સદી છે. કુકે રેકોર્ડ 59 ટેસ્ટ મેચોમાં ઈંગ્લેન્ડની કેપ્ટનશીપ પણ કરી. તેમાંથી 24 ટેસ્ટ મેચોમાં ઈંગ્લેન્ડે જીત મેળવી. તે માઈકલ વોન બાદ ઈંગ્લેન્ડનો સૌથી સફળ કેપ્ટન પણ રહ્યો.